钦定古今图书集成/理学汇编/经籍典/第175卷 > 僖公
## 钦定古今图书集成/理学汇编/经籍典/第175卷 > 僖公

僖公名申，庄公之子，闵公之兄。《谥法》：“小心畏忌曰僖。”
周　惠王十八年，鲁僖公八年，惠王崩，子襄王立。
郑　文公十四年，鲁僖公三十二年，文公卒，子穆公
驩立。

齐　桓公二十七年，鲁僖公十七年，桓公卒，寺人貂
作乱，立无亏。僖十八年，杀无亏，孝公昭立。僖二十七
年，孝公卒，弟昭公潘立。

宋　桓公二十三年，鲁僖公九年，桓公卒，子襄公兹
父立。僖十九年，盟于曹南，宋襄公图霸。僖二十一年，
为鹿上之盟，以求诸侯于楚。僖二十二年，及楚战，败
于泓。二十三年，襄公卒，子成公王臣立。

晋　献公十八年，鲁僖公九年，献公卒，子奚齐立，冬，
杀奚齐。卓子立。僖十年，弑卓子。惠公夷吾立。僖二十
三年，惠公卒，怀公圉立。僖二十四年，杀怀公。文公重
耳立。僖二十八年，败楚人于城濮，合诸侯于践土，文
公主霸。《鲁》僖公三十二年，文公卒，子襄公驩立。僖三
十三年，败秦于殽，襄公继霸。是年，败狄于箕。

卫　文公元年、鲁僖公二十五年，文公卒，子成公立。
僖二十八年，“成公奔楚。卫元咺奉叔武以受盟于践
土。卫成复归，杀叔武。晋人执卫侯元咺，立公子瑕。”僖
三十年，杀瑕。卫成公归卫。

蔡　穆侯十六年、鲁僖公十四年，“穆侯卒，子庄公甲
午立。”

曹　昭公三年，鲁僖公七年，昭公卒，子共公襄立。僖
二十八年，晋文公执曹伯𢌿、宋人。是年，曹伯归曹、
滕。　详见隐公元年。鲁僖公十九年，宋执滕宣公。
陈　宣公三十四年，鲁僖公十二年，宣公卒，子穆公
款立。僖二十八年，穆公卒，子共公朔立。

杞。　《杜氏年表》武公十二年入《春秋》，至僖公二十三
年始载杞成公卒，弟桓公姑容立而放之。《史记》自武
公、靖公、共公德公至桓公姑容立，共九十六年，而无
成公一代。《世本》谯周《索隐》徐广所说，又云“惠公生成
公、桓公”，各有互异。又如《春秋》所书，隐四年伐杞，桓三
年来朝，三年会杞，庄二十五年伯姬归杞，《传》并不载
何公，今但以《左传》所载桓公及《杜氏年表》为正可也。
薛，　鲁庄公三十一年载“薛伯卒。”

莒　详见隐公元年、鲁僖公二十六年。传见“莒兹
公。”

邾　文公七年。

《许　穆公》三十九年，鲁僖公四年，“穆公卒于师，僖公业立。”

《小邾》，　鲁庄公五年书“郳黎来。”至鲁僖公七年始书
“小邾子”，始爵命也。自郳黎来为小邾子，天下无未命
诸侯矣。

楚　成王十三年，鲁僖公元年始书“楚”；《僖四年》，齐桓
公服楚召陵；僖二十二年，楚败宋于泓，皆子文为令
尹时也。《僖二》十三年，子文使子玉为令尹；《僖二十八
年，晋败楚于城濮。

秦　穆公元年，鲁僖公十五年“战韩”，始见《经》，僖二十
四年纳晋文公，僖三十三年晋襄公败秦于殽，遂成
秦、晋七十二年兵争之始。

吴　详见“隐公元年。”

越　详见“隐公元年。”

僖公元年　，惠王十八年，齐桓二十七年，晋献十八年，卫文公毁元年，蔡穆十六年，郑文十四年，曹昭三年，陈宣三十四年，杞惠十四年，宋桓二十三年，秦穆公任好元年，楚成十三年